Hege Øygaren

Hege Fernanda Øygaren (født 5. april 1961 i Oslo) er en norsk journalist som begynte sin karriere i Norges første kvinnedrevne nærradio, radiOrakel, der hun var programleder for den aller første sendingen 16. oktober 1982, og arbeidet som daglig leder fram til 1984. Sitt yrkesaktive liv har hun fra 1984 hatt i NRK, der hun  i flere år var programleder i Østlandssendingen, Nitimen og Reiseradioen i P1. På fjernsyn (NRK1) ledet hun På kino sammen med Pål Bang-Hansen fra 1989, og hun var programleder av Sommeråpent i åpningssesongen i 1993. 

Hun har dessuten ledet NRKs sendinger fra Slottsplassen i Oslo 17. mai i 1994 og 1995.

I kortere perioder utenfor NRK har hun arbeidet som journalist i Osloavisen i 1988, og som informasjonssjef i Oslo Promotion i 1990.

Fra 1999 har hun arbeidet med den redaksjonelle ledelsen av NRK.no.

Tekster og bøker 
Hege Øygaren har utgitt boka Husk dine drømmer, husk deg selv på J.W. Cappelen forlag i 1991 (i dag Cappelen Damm). Hun har skrevet sangtekster for Gudny Aspaas (Snap-shots, 1985) og Elin Rosseland (Fair Play, Odin Records, 1989).

Eksterne lenker 
 
  NRK TV: "På kino i kveld" 1990
  
  NRK TV: "ZTING 1985" Gudny Aspaas fremfører "Snapshots" av Hege Øygaren
  Nasjonalbiblioteket:  

Programledere for NRK
Norske forfattere
Personer fra Oslo